Bano babadde ku situdiyo za Jah Live ezisangibwa ku Salama Road ng'omukwasi wa vidiyo amanyiddwa nga Frank Jah ali mukukwata vidiyo y'oluyimba lwe luno olwa "Ndyeno Olyeyo"olwakoleddwa Daddy Andre.
Vidiyo eno baagitaddemu esswaga nga baasose kugabula kimere bonna abaabaddewo wamma ggwe we baatuukidde ku kinyusi nga buli omu tatoma nga amaanyi mangi ng'enjogera y'ennaku zino.
Okukwata vidiyo kwatandise ssawa 2 ez'ekiro nekukomekereza ssawa 8 ogw'ekiro wabula nga buli aliwo tatoma akanya kwebaza Prince Omar.
Oluvannyuma lw'okukwata vidiyo baasaze embuzi ne balya nga kwebatadde n'okunywa.
Oluyimba luno lwe yakoze lwa mukwano era nga lulaga omuntu ayagala munne wabula nga gw'ayagala ali bunaayira tasobola kumufuna .